b'\n_START_ARTICLE_\nOrd\n_START_PARAGRAPH_\nEt ord er en spr\xc3\xa5klig enhet som oppfattes \xc3\xa5 ha en egenbetydning, og som i tale skilles fra omgivelsene ved at det har selvstendig trykk. I skrift skilles ord ofte med mellomrom._NEWLINE_Begrepet ord kan i tillegg til betydningen \xc2\xabenkeltord\xc2\xbb, ogs\xc3\xa5 brukes om hele uttrykk og tekster.\n_START_SECTION_\nEtymologi\n_START_PARAGRAPH_\nDen indoeurop\xc3\xa6iske grunnformen av \xc2\xabord\xc2\xbb er vrdho. Siden dh kan forvandles til b, er det sannsynlig at det latinske verbum stammer herfra. Verbum betyr \xc2\xabord\xc2\xbb, som i uttrykket \xc2\xabverbal fremstilling\xc2\xbb.\n_START_SECTION_\nDefinisjoner\n_START_PARAGRAPH_\nOrdb\xc3\xb8ker kategoriserer et spr\xc3\xa5ks leksikon (dvs. dets ordforr\xc3\xa5d) i lemmata. Disse kan tas som en indikasjon p\xc3\xa5 hva som utgj\xc3\xb8r et \xc2\xabord\xc2\xbb i oppfatningen til brukerne av dette spr\xc3\xa5ket.\n_START_SECTION_\nSemantisk definisjon\n_START_PARAGRAPH_\nLeonard Bloomfield introduserte begrepet \xc2\xabminimale frie former\xc2\xbb i 1926. Ord blir tenkt p\xc3\xa5 som den minste meningsfulle enhet av tale som kan st\xc3\xa5 av seg selv. Dette korrelerer fonemer (enheter av lyd) til leksemer (enheter av betydning). Men noen skrevne ord er ikke minimale frie former, da de ikke er meningsb\xc3\xa6rende om de st\xc3\xa5r alene (for eksempel the og of i engelsk).\n_START_SECTION_\nBruk i navn\n_START_PARAGRAPH_\nOrd inng\xc3\xa5r dessuten i mange egennavn p\xc3\xa5 organisasjoner og annet, Eksempler er Fritt Ord, de kristne Livets Ord, Levende Ord, Ordet og Israel, Ordets liturgi, tidsskriftet Ordet, Ord & Bilde, Svevende ord bibelsenter, Ordknappen, De skjulte ord og bandet Gode Ord D\xc3\xb8r Sist.'